इजिप्टको राष्ट्रपतिमा अल–सिसी पुनः निर्वाचित
इजिप्टको राष्ट्रपतिमा अब्देल फतेह अल–सिसी तेस्रो कार्यकालका लागि निर्वाचित भएका छन् । यही डिसेम्बर १० र १२ मा भएको चुनावको मत परिणामअनुसार उनी राष्ट्रपतिमा निर्वाचित भएको इजिप्टको राष्ट्रिय चुनाव प्राधिकरणले बताएको हो । 
कायरो — इजिप्टको राष्ट्रपतिमा अब्देल फतेह अल–सिसी तेस्रो कार्यकालका लागि निर्वाचित भएका छन् । यही डिसेम्बर १० र १२ मा भएको चुनावको मत परिणामअनुसार उनी राष्ट्रपतिमा निर्वाचित भएको इजिप्टको राष्ट्रिय चुनाव प्राधिकरणले बताएको हो । समाचार संस्था अल जजिराका अनुसार सिसीले चुनावका क्रममा खसेको मतको ८९.६ प्रतिशत प्राप्त गरेका छन् । सोमबार मतगणना भएको हो । आयोगका प्रमुख हेजेम बदावीका अनुसार इजिप्टमा ६६.८ प्रतिशत मतदान भएको थियो । मतदानमा ३ करोड ९० लाखभन्दा बढी व्यक्ति सहभागी भएका थिए । सिसीका प्रतिस्पर्धी तीन जना भए पनि कोही पनि हाइ प्रोफाइलका थिएनन् ।इजिप्टका पूर्वसेना प्रमुख सिसीले एक दशकदेखि शासन गर्दै आएका छन् । इजिप्ट हालसम्मकै सबैभन्दा खराब आर्थिक संकटसँग जुधिरहेको छ । मुद्रास्फीति ३६.४ प्रतिशतसम्म पुग्दा खाद्य पदार्थको मूल्य अत्यधिक बढेको छ । 